  Виталий Пронин Табере пинал ваёзы нимысьтыз кылдытэм центръёсын гинэ.Шаерысьтымы тросысьтыз ёросъёсысь нылпи ваён юртъёс ворсаськозы, табере пинал ваёзы нимысьтыз кылдытэм центръёсын гинэ.Удмуртилэн Тӧроез Александр Соловьёв Кун Кенешысь депутатъёс азьын Правительстволэн кылем арын ужамезлы йылпумъянъёс лэсьтӥз. Аслаз докладаз нош ик тодаз вайиз нылпи ваён юртъёсын кылдэм югдурез. Пусйиз Чувашиез.- Отын котькуд 100 сюрс пинал пӧлысь 4,4-езлэсь улонзэ эмъясьёс утьыны уг быгато, асьмелэн та лыдпус - 8,2, - шуиз со. - Таин ӵош ик Нунылэсь но анайлэсь тазалыксэс утёнъя 1 центрзы но 6 роддомзы ужа. Нош асьмелэн татчыозь котькуд ёрослы быдэ ужазы ай нылпи ваён юртъёс. Жаляса верано, тросаз туала куронъёслы тупась тӥрлык ӧвӧлэн дыраз юрттэт но котьку ик сётыны ум быгатӥське. Анайёслэн но нуныослэн тазалыкенызы шудыны уг яра!Тазалыкез утёнъя министерстволэн лыдпусъёсызъя, ёросъёсысь куд-ог нылпи ваён юртъёсын араз ог 15-20 нуны гинэ вордске. Угось тросэз нылкышноос мыно Ижысь но мукет городъёсысь нылпи ваён юртъёсы. Но табере ужалозы нимысьтыз кылдытэм центръёс, соос луозы республикаысьтымы вань городъёсын но Эгра, Ува каргуртъёсын. Отын вань тӥрлык туала куронъёслы тупась луоз.Элина Васильева Теги: тазалык ужпум югдур  